જોકે બીઆરટીએસના સાઇકલ ટ્રેક વાહનચાલકો તો ઠીક પણ સાઇકલસવાર માટે પણ સુવિધારૂપ બન્યા નથી. સાઇકલસવાર સાઇકલ ટ્રેકનો સડસડાટ ઉપયોગ કરી શકે તેવું જ રહ્યું નથી. અનેક ઠેકાણે સાઇકલ ટ્રેક તૂટી-ફૂટી ગયો છે તો સાઇકલ ટ્રેક પર લારી-ગલ્લાનાં દબાણ થયાં છે. કેટલીક જગ્યાએ તો સાઇકલ ટ્રેક પર ટ્રક વગેરે ભારે વાહનોનું પાર્કિંગ થઇ રહ્યું છે. એકંદરે બીઆરટીએસ કોરિડોરના સાઇકલ ટ્રેક શોભાના ગાંઠિયારૂપ બન્યા છે.